મહારાષ્ટ્રની ભંડારા જિલ્લાની હૉસ્પિટલ

સમાચાર એજન્સી પીટીઆઈને એક ડૉક્ટરે કહ્યું કે બધાં નવજાત એકથી ત્રણ માસનાં હતાં.

તો મહારાષ્ટ્રના ડિસ્ટ્રિક્ટ સિવિલ સર્જન પ્રમોદ ખંડાતેએ કહ્યું કે ભંડારાની જિલ્લા હૉસ્પિટલમાં રાતે દોઢ વાગ્યે આગ લાગી હતી.

તેમણે કહ્યું કે યુનિટમાં કુલ 17 બાળકો હતાં, તેમાંથી સાત નવજાતને બચાવી લેવાયાં છે.

સવાલ એ થાય કે હૉસ્પિટલોમાં આગની ઘટનાઓ કેમ વધી રહી છે, વારંવાર શૉર્ટસર્કિટને કારણે કે અન્ય કારણે આગ કેમ લાગે છે.

અગાઉ ગુજરાતમાં પણ કેટલીક હૉસ્પિટલમાં આગની ઘટનાઓ બની હતી. ક્યાંક આગનું કારણ શૉર્ટસર્કિટ બતાવવામાં આવ્યું હતું, તો ક્યાંક ફાયરસેફ્ટીનાં સંસાધનોની કમી હોવાનું ધ્યાને આવ્યું હતું.

મહારાષ્ટ્રની હૉસ્પિટલમાં કેવી રીતે આગ લાગી?

શનિવાર (9 જાન્યુઆરી)ની રાતે ભંડારા જિલ્લાની હૉસ્પિટલના યુનિટમાંથી અચાનક ધુમાડો નીકળવા લાગ્યો હતો.

ત્યારે એ સમયે ફરજ પર હાજર એક નર્સનું ધ્યાન ગયું હતું. તેમણે દરવાજો ખોલીને જોયું તો રૂમમાં ઘણો ધુમાડો હતો. આથી તેઓએ તાત્કાલિક હૉસ્પિટલના અધિકારીઓને જાણ કરી હતી.

બાદમાં ઘટનાસ્થળે પહોંચેલા ફાયરબ્રિગેડે હૉસ્પિટલમાં લોકોની મદદથી બચાવ કામગીરી હાથ ધરી હતી.

આગની ઘટનાઓને રોકવા માટે શું કરવું જોઈએ?

પ્રતીકાત્મક તસવીર

ફાયરના નિષ્ણાતોના મતે ફાયર-સેફ્ટીનાં સાધનોની જાળવણીનો અભાવ અને નિયમોનું ઉલ્લંઘન આવી ઘટનાઓ માટે જવાબદાર હોય છે.

બીબીસી સાથે વાત કરતાં ઇન્ડિયન મેડિકલ ઍસોસિયેશન મહારાષ્ટ્રના અધ્યક્ષ ડૉક્ટર અવિનાશ ભોંડવેએ કહ્યું કે રાજ્ય સરકારે ત્રણ મહત્ત્વની વાત પર ધ્યાન આપવું જોઈએ.

તેઓએ વધુમાં કહ્યું કે "સરકારી હૉસ્પિટલોમાં ઉપકરણના ખર્ચને નજરઅંદાજ કરવામાં આવે છે. તેની સીધી અસર અત્યાધુનિક ઉપકરણોની ગુણવત્તા પર પડે છે. આ ઉપકરણો સીધાં દર્દીઓનાં જીવન સાથે જોડાયેલાં હોય છે. આથી સરકારે તેના પર ધ્યાન આપવું જોઈએ."

તો અમદાવાદના ફાયર વિભાગના ડેપ્યુટી ફાયર ચીફ ઑફિસર રાજેશ ભટ્ટ બીબીસી ગુજરાતી સાથે વાત કરતા કહે છે એનઓસી મળવાથી આગની ઘટનાઓ નહીં બને તેવું માનવાની જરૂર નથી.

તેઓ કહે છે, "આગ લાગે ત્યારે ફાયરનાં સાધનોનો ઉપયોગ કરીને આગને વધતી રોકી શકાય તેના માટે આ સિસ્ટમ નખાવવામાં આવે છે. પણ એના માટે નિષ્કાળજી સેવાતી હોય, ગુણવત્તા વિનાનાં સાધનો વસાવતાં હોય તો, જે સાધનો નખાવ્યાં છે એને ઑપરેટ કેવી રીતે કરવા તેની માહિતી ન મેળવાતી હોય તો અને બધું જ તંત્ર પર છોડી દેવાતું હોય તો આવી ઘટનાઓને રોકી શકાતી... \n\nમને ઉપરના લેખ માટે સારું શીર્ષક આપો.
મહારાષ્ટ્ર-ગુજરાતમાં હૉસ્પિટલોમાં આગની દુર્ઘટનાઓમાં શું સામ્યતા છે?